બોરીવલી-વેસ્ટમાં ચર્ચગેટ સાઇડમાં આવેલી ટિકિટ-વિન્ડો કે ATVM પાસે ચરસીઓ આરામથી સૂતેલા જોવા મળતા હોય છે. પીક અવર્સમાં આ ચરસીઓ પ્રવાસીઓ માટે માથાના દુખાવા સમાન બની જતા હોય છે. અવરજવર કરવાના રસ્તા વચ્ચે સૂતેલા હોવાથી પ્રવાસીઓને સંભાળીને ચાલવું પડતું હોય છે. કેટલીયે વાર અભદ્ર રીતે બેસેલા હોવાથી મહિલા-પ્રવાસીઓને ત્યાંથી માથું નીચે ઝુકાવીને પસાર થવું પડતું હોય છે. તો વળી મલાડના વિરાર સાઇડમાં આવેલા બ્રિજ પર પણ ચરસીઓ કે દારૂડિયાઓ નશાની હાલતમાં પડ્યા હોય છે અને પસાર થનારા પ્રવાસીઓને જેમ-તેમ ગાળો બોલતા હોય છે. આ બધાથી ત્રાસ થવાની ફરિયાદ પ્રવાસીઓએ મિડ-ડે LOCALને કરી હતી.